·mala ako prílohu obsahovať podrobné posúdenie vplyvu, v ktorom by sa analyzovali náklady a prínosy v rámci Únie, ktoré sa Európskemu parlamentu a Rade sprístupní prinajmenšom šesť mesiacov pred každým prípadným predložením legislatívneho návrhu na začlenenie nových kategórií vozidiel patriacich do rozsahu pôsobnosti smernice.

Podľa článku 24 ods. 1 smernice by Komisia mala vypracovať správu do 20. mája 2020. Komisia si je plne vedomá toho, že správu, ktorá mala byť vypracovaná do 20. mája 2020, predkladá neskoro, a úprimne to ľutuje. Ďalšiu správu je podľa článku 24 ods. 2 potrebné predložiť najneskôr do 20. mája 2022.

·musia sa určiť povinnosti, ktoré nesú podniky v súvislosti s udržiavaním svojich vozidiel v bezpečnom a dobrom technickom stave, bez toho, aby sa to dotklo povinností vodičov,

·kontrolní technici sa musia zdržať akejkoľvek diskriminácie z dôvodu štátnej príslušnosti vodiča alebo krajiny evidencie vozidla,

·kontrolní technici nesmú podliehať žiadnemu konfliktu záujmov, ktorý by mohol mať vplyv na nestrannosť a objektivitu ich rozhodnutia,

·odmena kontrolných technikov nesmie priamo súvisieť s výsledkami počiatočných alebo podrobnejších cestných technických kontrol.

V smernici sa ďalej stanovuje osobitná požiadavka týkajúca sa kontrolných technikov, ktorí vykonávajú podrobnejšie kontroly. Títo kontrolní technici musia spĺňať minimálne požiadavky na spôsobilosť a odbornú prípravu stanovené pre kontrolných technikov, ktorí vykonávajú pravidelné technické kontroly.

Pokiaľ ide o zariadenia používané na podrobnejšie cestné technické kontroly, môžu to byť mobilné kontrolné jednotky, určené zariadenia cestnej kontroly alebo stanice technickej kontroly na pravidelné kontroly technického stavu, a to podľa toho, ktoré zariadenie je najbližšie. Vhodné vybavenie na vykonanie určitých kontrol, napríklad kontroly bŕzd alebo zavesenia vozidla, musí byť k dispozícii tak v mobilných kontrolných jednotkách, ako aj v určených zariadeniach cestnej kontroly. V prípade, že treba položku skontrolovať, ale potrebné vybavenie nie je k dispozícii, vozidlo sa presmeruje do stanice technickej kontroly, kde kontrolu možno vykonať.

2.5.Hodnotenie chýb; Následné opatrenia v prípade vážnych alebo nebezpečných chýb; Poplatky za kontroly

V roku 2010 Komisia prijala odporúčanie v snahe poskytnúť usmernenie kontrolným technikom a zabezpečiť harmonizované hodnotenie chýb uvedených v zozname prílohy II k smernici 2009/40/ES. V odporúčaní sa zaviedli tri kategórie chýb (menšie, závažné a nebezpečné) a na usmernenie sa vymedzili kategórie jednotlivých chýb.

Na základe odporúčania sa v smernici 2014/45/EÚ zaviedlo hodnotenie chýb ako harmonizované opatrenie pre pravidelné kontroly technického stavu. Rovnaký prístup sa použil pri revízii opatrení cestnej technickej kontroly. V smernici sa zaviedli tri rôzne kategórie chýb. Podľa závažnosti môžu byť chyby ľahké, vážne alebo nebezpečné. Vozidlo, na ktorom sa počas cestnej technickej kontroly zistia chyby patriace do rôznych kategórií podľa závažnosti, sa zaradí do kategórie podľa najzávažnejšej chyby. Vozidlo vykazujúce viacero chýb v rámci rovnakej oblasti kontroly (napríklad brzdenie alebo riadenie) možno zaradiť do najbližšej skupiny najzávažnejších chýb, ak kombinovaný účinok chýb vyúsťuje do vyššieho stupňa ohrozenia bezpečnosti cestnej premávky.

2.6.Percentuálny podiel kontrolovaných vozidiel; Správa o kontrole a databázy cestných technických kontrol; Oznamovanie informácií Komisii

Novým prvkom je, že sa v smernici vymedzuje všeobecný cieľ, že celkový počet počiatočných cestných technických kontrol v EÚ v každom roku musí zodpovedať minimálne 5 % celkového počtu evidovaných ťažkých nákladných vozidiel, autobusov a ťažkých prípojných vozidiel.

Na úrovni členských štátov to znamená, že každý z nich je povinný vynaložiť úsilie na to, aby vykonal primeraný počet počiatočných cestných technických kontrol, ktorý je úmerný k počtu takýchto vozidiel evidovaných na jeho území.

Členské štáty sú povinné zhromažďovať určité informácie tak po počiatočných, ako aj po podrobnejších cestných technických kontrolách. Zhromaždené informácie slúžia ako podklad pre správy, ktoré sú povinné Komisii zasielať každé dva roky.

Prvé národné správy sa budú vzťahovať na roky 2019 a 2020 a Komisii majú byť zaslané do 31. marca 2021.

2.7.Určenie kontaktného miesta; Spolupráca medzi členskými štátmi; Koordinované cestné technické kontroly

V smernici sa členským štátom ukladá povinnosť určiť vnútroštátne kontaktné miesto a oznámiť ho Komisii. Medzi úlohy týchto kontaktných miest patria tieto činnosti:

·zabezpečiť koordináciu s vnútroštátnymi kontaktnými miestami iných členských štátov v záležitostiach týkajúcich sa smernice, najmä ak sa pri cestnej technickej kontrole zistili vážne alebo nebezpečné chyby na vozidle evidovanom v inom členskom štáte,

·každý druhý rok zasielať Komisii údaje o cestných technických kontrolách, ktoré vykonali.

3.Vnútroštátne transpozičné opatrenia oznámené členskými štátmi a predbežné zistenia vyplývajúce z ich hodnotenia

3.1. Vnútroštátne transpozičné opatrenia oznámené členskými štátmi